|  |  |
| --- | --- |
| A close up of a logo  Description automatically generated | **[Canllawiau Diogelwch ar gyfer Ymweliadau Cartref]** |
| [Templed] |

**Canllawiau Diogelwch**

Dylai pob mudiad sydd yn gweithio gyda unigolion yn eu cartrefi eu hun neu sydd yn cynnal asesiadau cartref cychwynnol sefydlu canllawiau ar ddiogelwch ar gyfer ymweliadau cartref. Gall y templed awgrymedig hwn fod yn fan cychwyn da, ond mae’n bwysig bod eich canllaw chi yn adlewyrchu’r hyn y mae eich mudiad yn ei wneud, pwy sydd yn gweithio gyda chi, a darparu dolenni i’ch polisïau iechyd a diogelwch a’r hyfforddiant a ddarperir gan eich mudiad.

Rydych yn ymweld â phobl yn eu cartrefi eu hunain sydd angen cymorth oherwydd eu bod [e.e. yn sâl, yn dioddef o straen, yn anabl ac ati]. O ganlyniad, mae’n bosibl nad ydynt yn gallu cynnal safonau diogelwch uchel yn eu cartrefi a allai effeithio arnyn nhw a chi.

* Byddwch yn ymwybodol bod llawer o ddamweiniau yn digwydd yn y cartref, ac y gallai mesurau synhwyrol atal anaf a hyd yn oed marwolaeth.
* Pe digwydd ichi ddod ar draws unrhyw gyflwr neu ddarn o offer o amgylch y cartref sydd yn ymddangos yn anniogel, siaradwch amdano gyda’ch cleient yn y lle cyntaf – gan gofio eich bod yn ymwelydd yn ei gartref. Yna dewch â’ch pryderon i sylw’r enwebedig cyn gynted ag y bo modd – eglurwch i’r cleient y byddwch chi’n gwneud hyn.

Mae’r pwyntiau canlynol ar ddiogelwch personol yn amlygu’r prif feysydd i’w hystyried – nid ydynt yn rhestr gynhwysfawr.

**Diogelwch Personol**

* Mae’n bwysig nad ydych yn gosod eich hun mewn perygl. Y rheol aur ar gyfer gwirfoddolwyr yw ‘os nad ydych chi’n siŵr a yw’n ddiogel i’w wneud, yna peidiwch â’i wneud!’
* Wrth fynd at gleientiaid ac oddi yno, byddwch yn ymwybodol o beryglon posibl. Os ydych yn poeni am ymweld â chleient ar eich pen eich hun, neu yn y tywyllwch, neu mewn ardal arbennig, trafodwch eich pryderon cyn gynted ag y bo modd gyda’ch rheolwr penodol. Mae larymau personol ar gael ar gyfer gwirfoddolwyr sydd eu hangen.
* Defnyddiwch eich synnwyr cyffredin. Os yw unrhyw un yn y cartref rydych yn ymweld ag ef yn gwneud rhywbeth sy’n peri i ‘glychau ganu’, yna ewch gyda’ch greddf gan wneud yn siŵr eich bod yn gallu gadael yn hawdd. Sylwer bod y sefyllfa yma yn annhebygol o ddigwydd, ond mae’n well meddwl am bethau fel hyn ymlaen llaw.
* Os nad ydych chi wedi eich hyfforddi i godi a chario, peidiwch dan unrhyw amgylchiadau ag ymdrechu i godi cleient o fod yn lledorwedd neu eistedd i safle unionsyth, na symud yr unigolyn o gadair i wely neu gadair olwyn. Mae’n hawdd i rywun sydd heb ei hyfforddi niweidio ei hunan a’r cleient drwy geisio ymgymryd â’r symudiadau yma.
* Peidiwch â dringo ar ddarnau o ddodrefn sy’n ansefydlog, megis cadeiriau simsan, er mwyn gwneud tasgau a allai fod yn rhan o’ch rôl wirfoddoli.

**Trydan**

* Dylai fflecsys trydan, plygiau a socedi fod mewn cyflwr da.
* Rhaid sicrhau nad yw pwyntiau pŵer yn cael eu gorlwytho, h.y. mifer o declynnau yn gweithio o’r un pwynt pŵer.
* Nid yw offer sy’n rhedeg oddi ar y prif gyflenwad trydan, gan gynnwys offer cludadwy, i gael eu defnyddio mewn ystafelloedd ymolchi.
* Ni ddylid defnyddio offer trydanol, plygiau a cheblau gyda dwylo gwlyb.
* Dylid cadw blancedi trydan yn sych a gwastad, a’u gwasanaethu’n rheolaidd.
* Peidiwch â chynnal unrhyw waith trwsio trydanol eich hunan oni bai eich bod yn drydanwr proffesiynol. Ni ddylid gwneud tasgau cyffredin fel newid ffiws neu weirio plwg.
* Os oes gennych chi UNRHYW amheuaeth ynghylch darn o offer neu eitem, peidiwch â’i ddefnyddio.

**Nwy**

Os ydych yn arogli nwy yn y tŷ ac yn methu dod o hyd i’r ffynhonnell, neu os ydych yn canfod neu’n amau bod nwy yn gollwng:

* Sicrhewch fod pob fflam noeth yn cael ei diffodd (gan gynnwys unrhyw sigarét).
* Agorwch bob drws a diffodd y tapiau nwy.
* Peidiwch â rhoi’r goleuadau arno.
* Cysylltwch â gwasanaethau argyfwng nwy ([RHIF TELEFFON]) a gofyn am gyngor.

**Coginio**

Mae llawer o danau yn dechrau yn y gegin. Dyma rai o’r peryglon:

* Golau peilot yn diffodd.
* Rhaid cadw handlenni sosbenni yn glir o’r fflamau rhag iddyn nhw boethi, ond gan sicrhau nad ydyn nhw’n sticio mas I gyferiad y gegin.
* Ni ddylid llenwi sosbenni sglodion fwy na’u hanner.
* Dylid gwirio poptai yn rheolaidd wrth eu defnyddio

**Gwresogi**

Mae llawer o danau yn dechrau yn y gegin. Dyma rai o’r peryglon:

* Dylid sicrhau bod pob pob tân a gwresogydd wedi ei ddiogelu’n ddigonol.
* Gwiriwch nad oes unrhyw arogl nwy, yn enwedig ger mesuryddion.
* Rhaid cadw gwresogyddion cludadwy oddi wrth ddodrefn, gan sicrhau nad ydynt yn cael eu gosod ble bydd pobl yn baglu drostynt.
* Mae’n beryglus awyru dillad ger tân neu bopty.
* Gwiriwch nad yw gwresogyddion olew yn gollwng nwy neu arogl.

**Symud yn Ddiogel**

Mae’n hollbwysig bod y cartref mor ddiogel â phosibl. Fodd bynnag, cofiwch mai ymwelydd ydych chi yng nghartref rhywun arall, ac mai dim ond awgrymiadau y gallwch chi eu gwneud ynghylch gwella diogelwch y sawl rydych yn ymweld ag ef.

Gwiriwch y meysydd problemus posibl canlynol, a thynnwch sylw at beryglon mewn ffordd ddiplomatig a chyfeillgar:

* Bod drysau, cynteddau a choridorau, grisiau a phen grisiau yn ddi-rwystr a’u bod wedi eu goleuo’n dda, hyd yn oed yn ystod y nos.
* Y gall carpedi, rygiau a matiau a leino sydd wedi rhwygo, gwisgo neu grychu a/neu’n symud yn hawdd fod yn beryglus.
* Bod gosodiadau a ffitiadau yn ddiogel.
* Bod pob ardal yn rhydd o unrhyw geblau peryglus.
* Bod unrhyw beth sydd yn cael ei ollwng ar y llawr yn cael ei lanhau’n syth.

**Tân**

Peidiwch ag ysmygu yng nghartref y cleient - hyd yn oed os yw’r cleient yn ysmygu. Bydd hyn yn sicrhau, os oes tân, nad oes modd eich dal chi’n gyfrifol. Pe bai tân yn digwydd tra’ch bod chi gyda chleient:

Peidiwch â rhoi eich hun mewn perygl!

* Symudwch eich hunan a’r cleient i fan diogel.
* Ffoniwch 999 gan ofyn am y Frigâd Dân.

Meddyginiaeth a Chemegau

* Y rheol aur ar gyfer ymwelwyr sydd yn wirfoddolwyr yw nad eich rôl chi yw cynorthwyo’r cleient mewn unrhyw ffordd gyda meddyginiaeth, ac ni ddylech chi wneud hynny.
* Fel gwirfoddolwr ni ddylech chi drafod cemegau, ond cofiwch na ddylid byth cymysgu glanhawyr toiled a channydd, a pheidiwch byth â throsglwyddo cemegau (e.e. cannydd) i gynhwysyddion eraill.

Mae’r wybodaeth yn y ddogfen hon er gwybodaeth yn unig. Nid yw’n cymryd lle cyngor proffesiynol ac ni fedrwn dderbyn unrhyw gyfrifoldeb am golled a achoswyd o ganlyniad i unrhyw berson yn gweithredu neu’n ymatal rhag gweithredu arno.

**Dogfen dempled yw hon, i’w diwygio a’i defnyddio fel sy’n briodol, ac rydym yn awgrymu eich bod yn gosod eich logo a’ch brandio eich hun arni.**

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Ymwadiad**



Rhwydwaith o fudiadau cymorth i’r trydydd sector cyfan yng Nghymru yw Cefnogi Trydydd Sector Cymru.

Ceir ynddo’r 19 corff cymorth lleol a rhanbarthol ledled Cymru, y Cynghorau Gwirfoddol Sirol, a’r corff cymorth cenedlaethol, Cyngor Gweithredu Gwirfoddol Cymru (CGGC).

Am ragor o wybodaeth cysylltwch â

https://thirdsectorsupport.wales/cy/cysylltu/